BILANȚUL ZILEI. Record de persoane vaccinate în ultimele 24 de ore. În total, 235.239 de români au fost vaccinaţi.
Peste 30.000 de persoane au fost vaccinate în ultimele 24 de ore, conform statisticii realizate de Comitetul Naţional de Coordonare a Activităţilor privind Vaccinarea împotriva COVID-19. În total, 235.239 de români au fost vaccinaţi de la debutul campaniei.
30.237 de persoane au fost vaccinate împotriva COVID-19 cu vaccinul Pfizer BioNTech, în ultimele 24 de ore, din care 1.075 persoane vaccinate cu rapel.Numărul total de persoane vaccinate împotriva COVID-19 cu vaccinul Pfizer BioNTech, începând cu data de 27 decembrie 2020, a ajuns la 235.239, din care 1.951 persoane au fost vaccinate cu rapel.În ultimele 24 de ore au fost 45 de reacţii comune şi minore la vaccinare, din care 14 sunt reacţii de tip local şi 31 reprezintă reacţii generale.În ceea ce priveşte numărul total de reacţii adverse înregistrate la nivelul centrelor de vaccinare, începând din 27 decembrie 2020, sunt 809 reacţii comune şi minore, din care: 302 reacţii de tip local cu durere la locul injectării şi 507 reacţii generale, febră, cefalee, mialgii, artralgii, astenie şi alergii de tip urticarie.4 reacții sunt în curs de investigare, precizează autorităţile.